โรลส์-รอยซ์

ข้อมูลสำหรับสื่อมวลชน

โรลส์-รอยซ์ มอเตอร์ คาร์ส เปิดตัว “แชมเปญเชสต์”

ไอเท็มสุดหรูเพื่อความสำราญเหนือระดับ

**16** พฤษภาคม **2562**, กู๊ดวูด

**โรลส์-รอยซ์ ยินดีอย่างยิ่งที่จะนำเสนอ “แชมเปญเชสต์** (Champagne Chest)” **ไอเท็มใหม่ล่าสุดในคอลเลกชันอุปกรณ์ตกแต่งรถยนต์ของแบรนด์ โดยแผนก** Rolls-Royce Bespoke Design Collective **ได้นำความเข้าใจอย่างถ่องแท้ในความหรูหราและความสำราญอันเหนือระดับมาผสมผสานและรังสรรค์เป็นอุปกรณ์ที่จะให้คุณพกพาความสะดวกสบายไปในทุกๆ สถานที่สุดพิเศษ ไม่ว่าจะบนเรือซูเปอร์ยอร์ชหรือระเบียงบ้านพักตากอากาศส่วนตัว แชมเปญเชสต์พร้อมมอบความสุขให้แก่เพื่อนสนิท ครอบครัว หรือพันธมิตรทางธุรกิจของผู้ครอบครองยนตรกรรมโรลส์-รอยซ์**

**แกวิน ฮาร์ตลีย์ หัวหน้าทีมออกแบบบริการสั่งทำพิเศษ** (Bespoke) **โรลส์-รอยซ์ มอเตอร์ คาร์ส กล่าวว่า “แชมเปญเชสต์ของโรลส์-รอยซ์ เป็นเสมือนส่วนเติมเต็มที่เพิ่มความเป็นกันเองและความร่วมสมัยให้แก่คอลเลกชันอุปกรณ์ตกแต่งรถยนต์ที่มีอยู่แล้วของแบรนด์ การออกแบบแชมเปญเชสต์นั้นอยู่ภายใต้วิสัยทัศน์เดียวกับการออกแบบยนตรกรรมทุกคันของโรลส์-รอยซ์ คือการผสานวัสดุที่ดีที่สุดเข้ากับวิศวกรรมระดับสุดยอดเพื่อส่งมอบประสบการณ์ความหรูหราที่ไม่เหมือนใคร ไอเท็มนี้ได้ถูกสร้างขึ้นเพื่อเหล่าบุคคลที่มองหาการเติมสีสันให้กับโอกาสพิเศษต่างๆ ด้วยสไตล์ที่โก้หรูและสนุกสนานรื่นเริง และเปล่งประกายเสน่ห์ที่ยากจะต้านทานแก่ผู้พบเห็น”**

**แชมเปญเชสต์เป็นดังเอกลักษณ์ที่ไม่เหมือนใครของโรลส์-รอยซ์ สะท้อนถึงความพิถีพิถันและใส่ใจในรายละเอียด รวมทั้งการยึดมั่นต่อความเป็นเลิศในงานฝีมือซึ่งเป็นหนึ่งในอัตลักษณ์ของแบรนด์ ตัวโครงทำมาจากอะลูมิเนียมและไฟเบอร์คาร์บอน ถูกห่อหุ้มด้วยหนังแท้สีดำที่ปั๊มนูนด้วยสัญลักษณ์ สปิริต ออฟ เอ็กสตาซีอันน่าหลงไหล ขนาบข้างด้วยไม้โอ๊คทิวดอร์ วัสดุเดียวกันกับที่ใช้ในยนตรกรรมของโรลส์-รอยซ์ นอกจากนั้นลูกค้ายังสามารถที่จะสั่งผลิตในโทนสีพิเศษได้หากต้องการ**

**เพียงสัมผัสที่ปุ่มกด กล่องก็ถูกเปิดออกอย่างมีชั้นเชิงราวกับการแสดงได้เริ่มขึ้น เผยให้เห็นความวิจิตรของชุดแชมเปญที่ถูกจัดวางอย่างสมบูรณ์แบบสำหรับแขก 4 ท่าน ฝาด้านนอกสามารถแปลงเป็นถาดเสิร์ฟเครื่องดื่มอันงดงาม ตัวฝาผลิตจากไม้โอ๊คทิวดอร์ที่เลี่ยมขอบด้วยสเตนเลสเลเซอร์คัท ผ้าเช็ดปากจากคอตตอนจำนวน 4 ผืนที่ปักโมโนแกรม ‘**RR’ **ของโรลส์-รอยซ์อย่างประณีต ถูกเก็บไว้อย่างมิดชิดใต้โต๊ะไม้โอ๊คทิวดอร์เคลือบเงา**

**แสงสว่างจากกลางแชมเปญเชสต์ อวดโฉมให้เห็นแก้วแชมเปญคริสตัล 4 ใบที่ถูกจัดวางเรียงกันชวนให้นึกถึงเครื่องยนต์** V**12 แก้วแต่ละใบถูกแต่งอย่างมีชั้นเชิงด้วยฐานแก้วอะลูมิเนียมขัดเงา สลักด้วยโมโนแกรม ‘**RR’ **ของโรลส์-รอยซ์**

**ด้านข้างของเชสต์ที่เปิดออกโดยอัตโนมัติ เผยให้เห็นชั้นเล็กๆ สไตล์แฮมมอค สำหรับวางของทั้ง 2 ด้าน วัสดุภายในทำมาจากหนังสี ‘ฮอตสเปอร์ เรด’** (Hotspur Red) **พร้อมรองรับแชมเปญ หรือของว่างสุดโปรดไม่ว่าจะไข่ปลาคาเวียร์ หรือคานาเป้ ถังรักษาอุณหภูมิสำหรับใส่แชมเปญทำมาจากอะลูมิเนียมชุบผิวและคาร์บอนไฟเบอร์ แต่ละชิ้นประทับตราสัญลักษณ์ ‘**RR’ **ของแบรนด์อย่างสมภาคภูมิ ทำให้มั่นใจได้ว่าแชมเปญจะถูกเก็บรักษาไว้ในอุณหภูมิที่เหมาะสมที่สุด**

**นอกจากนั้น ยังมีชุดสำหรับเสิร์ฟไข่ปลาคาเวียร์ ประกอบด้วยแคปซูลเก็บรักษาอุณหภูมิสำหรับคาเวียร์จำนวน 2 ชิ้น ซึ่งแต่ละแคปซูลสามารถบรรจุกระป๋องขนาด 30 กรัมได้พอดี นับเป็นเครื่องเคียงที่เข้ากันได้อย่างลงตัวกับแชมเปญเย็นฉ่ำ ช้อน 2 คันที่ยึดไว้ด้วยแม่เหล็กอยู่ด้านบนของแฮมมอค ทำขึ้นจากเปลือกหอยมุก พร้อมด้ามจับอะลูมิเนียมชุบผิว ออกแบบมาเพื่อให้คงไว้ซึ่งรสชาตินุ่มนวลละเมียดละไมของไข่ปลาคาเวียร์ ชามกระเบื้องเคลือบ 3 ใบ ถูกเก็บไว้ในแคปซูลที่เข้าคู่กัน พร้อมต่อการใช้งานหากเจ้าของรถยนต์ต้องการเสิร์ฟเครื่องเคียงอื่นๆ พร้อมกับแชมเปญให้แก่แขกของเขา**

**เพื่อเป็นการขยายขอบเขตการออกแบบเฉพาะบุคคลให้เหนือเกินขีดจำกัดของยนตรกรรมลักซ์ชัวรี คอลเลกชันตกแต่งรถยนต์ประกอบด้วยหลากอุปกรณ์อันโดดเด่นสำหรับนักสะสม ออกแบบมาเพื่อสร้างเสริมเติมแต่งประสบการณ์ส่วนบุคคลให้เป็นไปตามมาตรฐานของโรลส์-รอยซ์**

**ท่านสามารถเป็นเจ้าของโรลส์-รอยซ์ แชมเปญเชสต์ได้แล้วที่ตัวแทนจำหน่ายโรลส์-รอยซ์ มอเตอร์ คาร์ส**\* **ด้วยราคาเริ่มต้นที่ 37,000 ปอนด์ (ไม่รวมภาษีท้องถิ่น)**

\***ขึ้นอยู่กับความพร้อมในการให้บริการและกฎหมายของแต่ละประเทศ**

**--จบ—**

ข้อมูลสำหรับบรรณาธิการ

โรลส์-รอยซ์ มอเตอร์ คาร์ส (Rolls-Royce Motor Cars) เป็นบริษัทในเครือของบีเอ็มดับเบิลยู กรุ๊ป (BMW Group) มีสำนักงานใหญ่และฐานการผลิตอยู่ที่กู้ดวูด เวสต์ซัสเซก ซึ่งเป็นเพียงที่เดียวในโลกที่ยานยนต์ระดับซูเปอร์ลักซ์ชัวรีของบริษัททุกคันผ่านการประกอบด้วยมืออย่างปราณีตโดยพนักงานมากความชำนาญทั้งชายและหญิงกว่า 2,000 คน ทั้งนี้ โรลส์-รอยซ์ มอเตอร์ คาร์ส เป็นคนละบริษัท และไม่มีส่วนเกี่ยวข้องใด ๆ กับ บมจ. โรลส์-รอยซ์ ผู้ผลิตระบบขับดันและเครื่องยนต์อากาศยาน

**ข้อมูลเพิ่มเติม**

**ข่าวประชาสัมพันธ์ รวมถึงรูปภาพความละเอียดสูงและคลิปวิดีโอ สามารถดาวน์โหลดได้**จากเว็บไซต์ [PressClub](http://www.press.rolls-roycemotorcars.com/)

ติดต่อทีมงานฝ่ายการสื่อสารของ **โรลส์-รอยซ์ มอเตอร์ คาร์ส ได้ทั้งทาง** [**ทวิตเตอร์**](https://twitter.com/rollsroycemedia) **และ** [**อินสตาแกรม**](https://www.instagram.com/rollsroycemedia/)

ท่านสามารถดาวน์โหลดภาพความละเอียดสูงประกอบข่าวนี้ได้ [ที่นี่](http://bit.ly/2HBWzLP)

**Contacts:**

**Goodwood**

**Director of Global Communications**

Richard Carter +44 (0) 1243 384060 richard.carter@rolls-roycemotorcars.com

**Head of Corporate Relations, Heritage and Philanthropy**

Andrew Ball +44 (0) 1243 384064 andrew.ball@rolls-roycemotorcars.com

**Head of Lifestyle Communications**

Emma Rickett +44 (0) 1243 384061 emma.rickett@rolls-roycemotorcars.com

**Global Product PR Manager**

Sarah Pelling +44 (0) 7815 245094 sarah.pelling@rolls-roycemotorcars.com

**Head of Digital, Online & Social PR Communications**

Terence Church +44 (0) 7815 245930 terence.church@rolls-roycemotorcars.com

**Regional**

**Asia Pacific - North**

Rosemary Mitchell +81 (0) 3 6259 8888 rosemary.mitchell@rolls-roycemotorcars.com

**Asia Pacific - South**

Hal Serudin +65 6838 9675 hal.serudin@rolls-roycemotorcars.com

**China**

Anna Xu+ 86 1084558037 anna.xu@rolls-roycemotorcars.com

**Eastern Europe**

Frank Tiemann +49 (0) 89 382 29581 frank.tiemann@rolls-roycemotorcars.com

**Northern Europe and Scandinavia**

Ruth Hucklenbroich +49 (0) 89 382 60064 ruth.hucklenbroich@rolls-roycemotorcars.com

**Middle East, Africa, and India**

Rami Joudi +971 4 3848583 rami.joudi@rolls-roycemotorcars.com

**The Americas**

Gerry Spahn +1 201 307 4378 gerry.spahn@rolls-roycemotorcarsna.com

Elizabeth Williams +1 201 307 4379 elizabeth.williams@rolls-roycemotorcarsna.com

**UK and Western Europe**

Matthew Jones +44 (0)7815 245929 matthew.jones@rolls-roycemotorcars.com